SL Uradni list Evropske unije C 64/32

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 64/09

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„PANCETTA PIACENTINA“

ES št.: IT-PDO-0117-1497-31.10.2001

ZGO ( ) ZOP ( X )

1. Spremenjena postavka v specifikaciji proizvoda:

 Ime proizvoda Opis proizvoda  Geografsko območje  Dokazilo o poreklu Metoda pridobivanja Povezava Označevanje  Nacionalne zahteve Drug sistem pregleda

2. Vrsta spremembe:

 Sprememba enotnega dokumenta ali povzetka Sprememba specifikacije registrirane ZOP ali ZGO, za katero še nista bila objavljena enotni dokument ali povzetek  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006)  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

1. V členu 2(1) se besedilo: „,Pancetta Piacentina je proizvod iz mesa prašičev, ki se redijo v deželah Lombardija in Emilia Romagna.“ nadomesti z besedilom: „Prašiči, namenjeni za proizvodnjo ,Pancetta Piacentina, se morajo rediti na ozemljih dežel Lombardija in Emilia Romagna.“ (1)

2. V členu 2(4) se besedilo: „Teža prašičev ne sme biti manjša od 160 kg, z odstopanjem 10 %“ nadomesti z besedilom: „Prašiči morajo tehtati 160 kg, z odstopanjem 10 %“. (2)

3. V členu 2(6) se izraz: „potrdilo klavnice“ nadomesti z izrazom: „dokument klavnice“. (3)

4. V členu 3(1) se izraz: „Za izdelavo …“ nadomesti z izrazom: „Za proizvodnjo …“. (4)

5. V členu 3, (3) in (4), se besedilo: „Po soljenju mora panceta počivati vsaj 24 ur v hladilnici, dokler ne doseže notranje temperature od 0 do 2 °C. Če je treba panceto po potrebi dostaviti v predelovalni obrat, mora biti tja prepeljana v naslednjih 24 urah s hladilniki“ nadomesti z besedilom: „Panceto je treba v predelovalni obrat prepeljati v naslednjih 72 urah s hladilniki. Razkosana in obrezana panceta mora v hladilnici počivati do soljenja.“. (5)

6. V členu 4(1) se besedilo: „morska sol : od 27 do 30 % natrijev nitrit : do 150 delcev na milijon črni poper : od 40 g/q do 50 g/q nageljnove žbice : od 30 g/q do 40 g/q sladkorji : 1,5 % askorbati E301 : 0,2 %.“ nadomesti z besedilom: „Odmerki za 100 kg svežega mesa — natrijev klorid: najmanj 1,5 kg; največ 3,5 kg — natrijev nitrit in/ali kalijev nitrit: največ 15 g — črni in/ali beli poper v zrnih in/ali zdrobljen: najmanj 30 g; največ 50 g — nageljnove žbice: največ 40 g — sladkorji: največ 1,5 kg — natrijev L-askorbat (E301): največ 200 g“. (6)

7. V členu 4(3) se besedilo: „relativna vlažnost od 70 do 80 % v obdobju približno 15 dni“, nadomesti z besedilom: „relativna vlažnost od 70 do 90 % v obdobju najmanj10 dni“. (7)

8. V členu 4(5) se besedilo: „Po soljenju in strganju se panceta zavije, po potrebi pa se ji doda pusto mesto, ki izpolnjuje merila, opisana v členu 2. Nazadnje se zunanji deli brez kože ovijejo v kose prašičjega mehurja, vzdolžno pa v pergamentni papir, kar omogoča naravno zaščito med zorenjem.“, nadomesti z besedilom: „Po soljenju in strganju se panceta zavije, po potrebi pa se ji doda pusto svinjsko meso prašičev, ki izpolnjujejo merila, opisana v členu 2. Nazadnje se zunanji deli brez kože ovijejo v kose prašičjega mehurja, opno prašičje poprsnice ali drugo vrsto naravnega prašičjega črevesa. Konec zavitega dela pancete ob strani pa ovijemo v opno prašičje poprsnice, naravno prašičje črevo ali pergamentni papir za naravno zaščito med zorenjem. Pancete se nato zvežejo.“ (8)

9. V členu 4(7) se besedilo: „… pri temperaturi približno 20 °C …“ nadomesti z besedilom: „… pri temperaturi med 15 in 25 °C …“. (9)

10. V členu 5(1) se besedilo: „Po končanem sušenju sledi zorenje, ki mora trajati vsaj dva meseca“ nadomesti z besedilom: „Zorenje mora trajati vsaj tri mesece od dneva soljenja“. (10)

11. V členu 5(2) se besedilo: „… relativna vlažnost od 70 do 80 %“ nadomesti z besedilom: „… relativna vlažnost od 70 do 90 %“. (11)

12. V členu 6(1) se besedilo: „Pancetta Piacentina mora imeti ob dajanju v promet naslednje organoleptične, kemične, fizikalno-kemične in mikrobiološke lastnosti:“ nadomesti z besedilom: „Pancetta Piacentina mora imeti ob dajanju v promet naslednje organoleptične in fizikalno-kemične lastnosti:“. (12)

13. V členu 6(1) se prvi pododstavek: „Teža : od 5 do 8 kg“ nadomesti z besedilom: „Teža : od 4 do 8 kg“ (13)

14. V členu 6(1) se črta naslednji pododstavek: „Mikrobiološke lastnosti Skupno število mikrobov = 9,3 107 Mikrokoki = 1,5 104 Stafilokoki koagulaza Pozitivni < 30 Mlečne bakterije = 3,0 107 Enterobakterije < 3.“ (14)

15. V členu 6(1) se besedilo tretjega pododstavka: „Vlažnost = 37,31 % Beljakovine (N x 6,25) = 15,81 Maščoba = 41,42 % Neorganski ostanki = 4,84 Holesterol, mg/100 g = 63 pH = 5,60.“ nadomesti z besedilom: „NAJMANJ NAJVEČ Vlažnost (%) 25 41 Beljakovine (%) 9 16,5 Maščobe (%) 38 63 Neorganski ostanki (%) 2 5,5 pH 5 6.“ (15)

16. V členu 7 se besedilo glasi: „Lastnosti ‚Pancetta Piacentina‘ so odvisne od okoljskih razmer ter naravnih in človeških dejavnikov. Zlasti so značilnosti surovine tesno povezane z opredeljenim geografskim območjem. Na območju oskrbe s surovino iz člena 2 je razvoj zootehnike povezan z močno razširjenostjo pridelovanja žita in pridelovalnimi sistemi visoko specializirane sirarske industrije, zaradi katerih se je lokalna proizvodnja usmerila v prašičerejo. Proizvodnja ‚Pancette Piacentina‘ na omejenem območju je utemeljena z razmerami, ki prevladujejo na ožje opredeljenem geografskem območju. Okoljski dejavniki so tesno povezani z lastnostmi območja proizvodnje, na katerem prevladujejo hladne doline, bogate z vodo, in gozdnati griči, ki odločilno vplivajo na podnebje in lastnosti končnega proizvoda. Sklop ‚surovina-proizvod-označba‘ je povezan s posebnim razvojem gospodarstva in družbe na zadevnem območju, ki mu daje enkratne lastnosti.“ (16)

17. V členu 8 se besedilo: „Brez poseganja v pristojnosti uradnega veterinarja gospodarstva, dodeljenih z zakonom – ki v smislu poglavja IV zakonodajnega odloka št. 537 z dne 30. decembra.1992 z naslovom ‚Pregled proizvodnje‘ preverja in na podlagi ustreznega pregleda kontrolira, ali mesni proizvodi izpolnjujejo merila proizvodnje, ki jih je določil proizvajalec, in zlasti, ali sestava resnično ustreza označbam na etiketi in je za ta položaj zlasti pooblaščen, če se uporablja zakonsko urejeno trgovsko ime iz točke 4 poglavja V zgoraj navedenega odloka (trgovsko ime, ki mu sledi sklic na predpis ali nacionalno zakonodajo, ki dovoljuje njegovo uporabo) – nadzor uporabe določb te proizvodne specifikacije izvaja Ministrstvo za kmetijstvo, prehrano in gozdarstvo, za namene nadzora in pregleda proizvodnje in trženja pa se lahko obrne na združenje proizvajalcev ali kateri koli drug organ, ki so ga v ta namen ustanovili proizvajalci v skladu z določbami člena 10 Uredbe (EGS) št. 2081/92.“ nadomesti z besedilom: „Nadzor uporabe določb iz te proizvodne specifikacije izvaja zasebni subjekt, odobren v skladu s členom 10 Uredbe (ES) št. 510/2006 z dne 20. marca 2006“. (17)

18. V členu 9(1) se besedilo: „… Denominazione di Origine Controllata“ nadomesti z besedilom: „… Denominazione di Origine Protetta“. (18)

VLOGA ZA SPREMEMBO SPECIFIKACIJE PROIZVODNJE ZOP „PANCETTA PIACENTINA“

POJASNEVALNE OPOMBE SPREMEMB, OPISANIH V POVZETKU

(1) Gre za povsem formalno spremembo, ki omogoča bolj jasno in natančnejšo opredelitev pomen stavka glede lokacije reje prašičev, ki pa je v vsakem primeru nespremenjena.

(2) Ta sprememba omogoča popravek, ki je bil potreben za odpravo napake iz prejšnje specifikacije v zvezi z minimalno težo prašičev, ker je bila ta določena kot hkrati „nižja“ od dveh vrednosti; z zadevno spremembo pa je mogoče težo prašičev prijaviti v razponu, določenem glede na točno težo (160 kg).

(3) Gre le za popravek izraza „potrdilo“ iz prejšnje specifikacije, ki se nadomesti z ustreznejšim izrazom „dokument“.

(4) Gre za povsem formalno spremembo, s katero se izraz „izdelava“ nadomesti z ustreznejšim izrazom „proizvodnja“.

(5) S to spremembo se črta izraz „po potrebi“, ker dostava pancete v predelovalni obrat ni „po potrebi“, in se natančno določi, da mora biti meso prepeljano s hladilniki v 72 urah po zakolu prašičev. Prav tako se črta obveznost, da je treba pustiti počivati panceto v hladilniku 24 ur, dokler ne doseže notranje temperature od 0 do 2 °C, ker ni pomemben čas v hladilnici, ampak temperatura. Poleg tega je pomembno, da ima panceta ob vstopu v predelovalni obrat ustrezno temperaturo, kot je navedeno zgoraj.

(6) Kar zadeva dodajanje soli in naravnih dišav, so vnesene ali natančneje določene najmanjše in/ali največje količine posameznih sestavin, da bi vsakemu proizvajalcu omogočili, da si po svoje prikroji recept, ob tem pa mora vseeno upoštevati, da gre za tradicionalen proizvod.

(7) S to spremembo se poveča razpon stopnje relativne vlažnosti (s 70 do 80 % na 70 do 90 %) in skrajša minimalni čas počivanja pancet, naloženih v hladilnici po soljenju, s 15 na 10 dni, ker se z upoštevanjem na novo določenih parametrov končnemu proizvodu v vsakem primeru zagotavljajo značilne lastnosti.

(8) Ta sprememba omogoča popravek netočnosti iz prejšnje specifikacije, ker je bil sklic na merila, opisana v členu 2 (za dodano meso), netočen; ta namreč določa območje proizvodnje in ne lastnosti surovine. Poleg tega določa, da zunanjih delov pancete, ki so brez kože, ni treba ovijati izključno v dele svinjskega mehurja, saj se tudi z drugimi vrstami naravnega črevesa povsem ustrezno zaščiti proizvod, pod pogojem, da so prašičjega izvora. Zato je specifikacija popravljena. Prav tako ni obvezno konca zavitega dela prekriti s pergamentnim papirjem, ker se lahko uporablja tudi naravno prašičje črevo. Nazadnje je bil dodan postopek vezanja, ki je bil pozabljen v prejšnji specifikaciji.

(9) Ta sprememba omogoča natančnejšo določitev temperature med sušenjem, tako da se „približno 20 °C“ nadomesti z natančnejšim razponom od 15 do 25 °C.

(10) Ta sprememba določa daljši čas zorenja (najmanj tri mesece od dneva soljenja), kar daje končnemu izdelku vrhunsko kakovost.

(11) Ta sprememba izhaja iz prejšnje: ker se je podaljšal čas zorenja, je treba povečati najvišjo stopnjo vlažnosti (na 90 %), da lahko proizvod neprekinjeno in počasneje oddaja svojo vodo.

(12) S to spremembo se črtata izraz „mikrobiološke lastnosti“ iz razlogov, navedenih v opombi 15, ter izraz „kemične lastnosti“, ki sta odveč, saj sta zajeta v zvezi „fizikalno-kemične lastnosti“.

(13) Ta sprememba omogoča prilagoditev minimalne teže pancete, ki se je zaradi upoštevanja dejanskih tehničnih, proizvodnih in tradicionalnih zahtev, znižala na 4 kg.

(14) Mikrobiološke lastnosti se črtajo, saj je njihov opis nepotreben, ker so zadevni parametri in omejitve v vsakem primeru predpisani z veljavnimi sanitarnimi standardi.

(15) Ta sprememba se nanaša na fizikalno-kemične lastnosti in je bistvena za popravek nekaterih napak iz prejšnje specifikacije, nekaterih spodnjih omejitev in nekaterih odstopanj določenih parametrov. Poleg tega se črtajo nekateri parametri, ker niso bili nujni za ugotavljanje skladnosti proizvoda. Nazadnje, nekateri razponi, ki ne kažejo lastnosti zorjenega proizvoda (glej statistično analizo opravljenih analiz v prilogi k temu dokumentu), so bili ustrezno revidirani in spremenjeni.

(16) Predlagana sprememba predvideva, da se v specifikacijo vključi člen, namenjen povezavi med imenom proizvoda in geografskim okoljem proizvodnje. Ta sprememba je bila ocenjena za potrebno, da se besedilo specifikacije prilagodi določbam iz člena 4(2) Uredbe (ES) št. 510/2006.

(17) Ta sprememba, ki se nanaša na preglede, je potrebna, ker so bile določbe člena 7 iz prejšnje specifikacije v nasprotju s členom 10 Uredbe (ES) št. 510/2006 in z nacionalnimi izvedbenimi določbami.

(18) Prejšnji izraz „Denominazione di Origine Controllata“ je bil napačen, zato ga je treba nadomestiti z „Denominazione di Origine Protetta“.

POVZETEK

UREDBA SVETA (ES) št. 510/2006

„PANCETTA PIACENTINA“

ES št.: IT-PDO-0117-1497-31.10.2001

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle politiche agricole alimentari e forestali Naslov: Via XX Settembre 20 00187 Roma RM ITALIA Tel. +39 0646655104 Faks +39 0646655306 E-naslov: saco7@politicheagricole.it

2. Vlagatelj:

Naziv: Consorzio della Coppa Piacentina, del Salame Piacentino, della Pancetta Piacentina a Denominazione di Origine Protetta Naslov: Via Colombo 35 29100 Piacenza PC ITALIA Tel. +39 0523591260 Faks +39 0523608714 E-naslov: salumi.piacentini@libero.it Sestava: Proizvajalci/predelovalci ( X ) drugo ( )

3. Vrsta proizvoda:

Razred 1.2 – Mesni proizvodi

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Pancetta Piacentina“

4.2 Opis:

„Pancetta Piacentina“ spada v skupino soljenih, naravno zorjenih proizvodov, ki se hranijo surovi. Pri njeni proizvodnji se uporablja potrebušna maščoba, ki pokriva polovico trupa in se razteza od zadnjega prsničnega predela do dimeljskega predela, in mišična tkiva trupa.

Končni proizvod je valjaste oblike, teže od 4 do 8 kg, živordeče barve, obdane s čisto belo barvo maščobe. Meso je prijetno dišeče, blago in okusno.

„Pancetta Piacentina“ se izdeluje iz svežih svinjskih stegen živali, ki so se skotile in so jih gojili in zaklali v deželah Emilija Romagna in Lombardija.

4.3 Geografsko območje:

Območje proizvodnje „Pancetta Piacentina“ zajema vse ozemlje province Piacenza, vendar je omejeno na območja z nadmorsko višino do 900 metrov zaradi posebnih podnebnih razmer.

4.4 Dokazilo o poreklu:

Vsaka stopnja proizvodnega postopka se spremlja in za vsako se vodijo vhodni in izhodni proizvodi. S tem in z vpisom rejcev, klavcev, proizvajalcev ter zorilnic v registre, ki so predvideni v ta namen in jih vodi nadzorni organ, ter s pravočasno prijavo proizvedenih količin nadzornemu organu se zagotovi sledljivost proizvoda. Nadzorni organ preveri vse fizične ali pravne osebe, ki so vpisane v ustrezne registre.

4.5 Metoda pridobivanja:

Proizvodnja „Pancetta Piacentina“ vključuje naslednje faze: obrezovanje, suho soljenje; vezanje; sušenje in zorenje.

Zorenje se začne takoj po začetku soljenja in ne sme trajati manj kot 3 mesece.

4.6 Povezava:

Lastnosti, potrebne za proizvodnjo „Pancetta Piacentina“, so odvisne od okoljskih razmer ter naravnih in človeških dejavnikov. Zlasti razvoj značilnosti surovine je tesno povezan z opredeljenim geografskim območjem. Na območju oskrbe s surovino iz člena 4.2 je razvoj zootehnike povezan z močno razširjenostjo pridelovanja žita in sistemov predelave posebej specializirane sirarske industrije, zaradi katerih se je proizvodnja usmerila v lokalno prašičerejo.

Proizvodnja „Pancette Piacentina“ na omejenem območju je utemeljena z razmerami, ki prevladujejo na ožje opredeljenem geografskem območju v točki 4.3. Okoljski dejavniki so tesno povezani z lastnostmi območja proizvodnje, na katerem prevladujejo hladne doline, bogate z vodo, in gozdnati griči, ki odločilno vplivajo na podnebje in lastnosti končnega proizvoda.

Sklop „surovina-proizvod-označba“ je povezan s posebnim razvojem gospodarstva in družbe na zadevnem območju, ki mu daje edinstvene lastnosti.

4.7 Nadzorni organ:

Naziv: E.CE.PA. — Ente Certificazione Prodotti Agroalimentari Naslov: Strada dell’Anselma 5 29100 Piacenza PC ITALIA Tel. +39 0523609662 Faks +39 0523644447 E-naslov: amministrazione@ecepa.it

4.8 Označevanje:

Proizvod mora imeti ob dajanju v promet oznako „Pancetta Piacentina“.

Ime „Pancetta Piacentina“ mora biti na etiketi prikazano z razločnimi in neizbrisljivimi črkami in se mora jasno razlikovati od vseh drugih napisov na etiketi. Imenu mora takoj slediti navedba „Denominazione di Origine Protetta“.

Prepovedano je dodajanje kakršnih koli označb, razen tistih, ki so izrecno določene, vključno s pridevniki tipo, gusto, uso, selezionato, scelto („vrsta, okus, uporaba, izvrsten, izbran“) in podobnimi.

Dovoljena pa je uporaba navedb, ki se nanašajo na nazive ali imena podjetij ali zasebne blagovne znamke, pod pogojem, da ne hvalijo proizvoda in ne zavajajo kupcev, in morebitna navedba imena prašičjih farm, s katerih izvira proizvod.

(1) UL L 93, 31.3.2006, str. 12.